
Limbažos

Apstiprināts 

ar Limbažu novada domes

18.12.2014. sēdes lēmumu

(protokols Nr.24, 10.§)
Grozījumi izdarīti ar 
Limbažu  novada domes 25.06.2015. sēdes lēmumu (protokols Nr.14, 33.§), 
Limbažu novada domes 28.04.2016. sēdes lēmumu (protokols Nr.7, 56.§),
Limbažu novada domes 25.08.2016. sēdes lēmumu (protokols Nr.18, 25.§),
Limbažu novada domes 27.02.2020. sēdes lēmumu (protokols Nr.6, 43.§) un
Limbažu novada domes 25.02.2021. sēdes lēmumu (protokols Nr.5, 30.§)
Projektu konkursa nolikums 

fizisko personu un sabiedrisko organizāciju īpašumā esošo dzīvojamo māju kanalizācijas pievadu izbūvei Limbažu novadā
(nosaukums grozīts ar Limbažu novada domes 28.04.2016. sēdes lēmumu (protokols Nr.7, 56.§))
Izdoti saskaņā ar likuma „Par pašvaldībām” 
12.pantu, 15.panta pirmās daļas 1.punktu 

Nolikumā lietotie termini

Projektu konkursa nolikumā fizisko personu un sabiedrisko organizāciju īpašumā esošo dzīvojamo māju kanalizācijas pievadu izbūvei Limbažu novadā (turpmāk – nolikums) lietotie termini:

(grozījumi izdarīti ar Limbažu novada domes 28.04.2016. sēdes lēmumu (protokols Nr.7, 56.§))
Atbalstāmās izmaksas – projekta izmaksas, kuru segšanai saskaņā ar nolikumu var piešķirt līdzfinansējumu.

Dzīvojamā māja – ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves), zeme, uz kuras tās atrodas, ja zeme kopā ar dzīvojamo māju veido vienotu nekustamo īpašumu, vai ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves) un piesaistītais zemesgabals.

Centralizēto kanalizācijas pakalpojumu sniedzējs – Limbažu novada pašvaldība (Skultes pagasta un Vidrižu pagasta teritorijās) vai tās kapitālsabiedrība – SIA „Limbažu Siltums” (Limbažu pilsētas, Limbažu pagasta, Katvaru pagasta, Pāles pagasta Umurgas pagasta un Viļķenes pagasta teritorijās).
(grozījumi izdarīti ar Limbažu novada domes 25.06.2015. sēdes lēmumu (protokols Nr.14, 33.§), Limbažu novada domes 28.04.2016. sēdes lēmumu (protokols Nr.7, 56.§) un Limbažu novada domes 25.02.2021. sēdes lēmumu (protokols Nr.5, 30.§))
Projekta līdzfinansējums – Limbažu novada pašvaldības un Centralizēto kanalizācijas pakalpojumu sniedzēja noteikta finanšu līdzekļu daļa dzīvojamo māju kanalizācijas pievadu izbūvei pie Centralizēto kanalizācijas pakalpojumu sniedzēja centralizētās kanalizācijas sistēmas. 
Pretendents – fiziska persona, kuras īpašumā ir dzīvojamā māja vai kura rīkojas kopīpašumā esošas dzīvojamās mājas īpašnieku vārdā un sabiedriskā organizācija, kuras īpašumā ir dzīvojamā māja.
(grozījumi izdarīti ar Limbažu novada domes 25.08.2016. sēdes lēmumu (protokols Nr.18, 25.§))
I. Vispārīgie jautājumi

1. Projektu konkursa mērķis ir veicināt Limbažu novada administratīvās teritorijas iedzīvotāju atbildību par vides kvalitātes uzlabošanu, ierobežot vides piesārņošanu, atbalstīt vides aizsardzības pasākumus. 

2. Nolikums nosaka kārtību, kādā Limbažu novada pašvaldība (turpmāk – pašvaldība) un Centralizēto kanalizācijas pakalpojumu sniedzējs sniedz līdzfinansējumu dzīvojamo māju kanalizācijas pievadu izbūvei pie centralizēto kanalizācijas pakalpojumu sniedzēja centralizētās kanalizācijas sistēmas, kā arī līdzfinansējuma apmēru un tā piešķiršanas nosacījumus.

3. Līdzfinansējums dzīvojamo māju kanalizācijas pievadu izbūvei pie kanalizācijas pakalpojumu sniedzēja centralizētās kanalizācijas sistēmas tiek piešķirts kārtējā gada budžetā paredzēto līdzekļu apmērā.

II. Pretendentiem uz projekta līdzfinansējumu izvirzāmās prasības

4. Projektu konkursa ietvaros līdzfinansējums var tikt piešķirts fizisko personu un sabiedrisko organizāciju īpašumā esošo dzīvojamo māju kanalizācijas pievadu izbūvei, kuras atbilst šādiem nosacījumiem:

4.1. atrodas Limbažu novada pašvaldības administratīvajā teritorijā;

4.2. dzīvojamajai mājai nav izbūvēts kanalizācijas pievads pie kanalizācijas pakalpojumu sniedzēja centralizētās kanalizācijas sistēmas;

4.3. ir kanalizācijas pakalpojumu sniedzēja izdoti dzīvojamās mājas kanalizācijas pievada izbūves tehniskie noteikumi un būvniecības ieceres dokumentācija kanalizācijas pievada izbūvei, kas saskaņota Limbažu novada pašvaldības Būvvaldē vai skaidrojums, kāpēc būvniecības ieceres dokumentācija konkrētajā gadījumā nav nepieciešama;
(grozījumi izdarīti ar Limbažu novada domes 27.02.2020. sēdes lēmumu (protokols Nr.6, 43.§))
4.4. dzīvojamās mājas īpašnieka/-u nekustamā īpašuma nodokļa parāds (pamatparāds un nokavējuma nauda) par attiecīgajā dzīvojamā mājā esošajām telpu grupām, dzīvojamajai mājai piesaistītajām palīgēkām vai dzīvojamajai mājai piesaistīto zemes gabalu nepārsniedz 15 % no taksācijas gada, kurā tiek iesniegts līdzfinansējuma pieprasījums, kopējās nekustamā īpašuma nodokļa summas, kā arī uz projektu konkursa pieteikuma iesniegšanas brīdi dzīvojamās mājas īpašniekam/-iem nav komunālo maksājumu parādu par ūdensapgādi un siltumapgādi;

4.5. sabiedriskajai organizācijai piederošajā dzīvojamajā mājā esošo nedzīvojamo telpu platība nepārsniedz 25 % no mājas kopējās platības;

4.6. kopīpašumā esošās dzīvojamās mājas vairāk kā 51 % īpašnieku piekrīt kanalizācijas pievada izbūvei un iesnieguši rakstisku vienošanos norādot pārstāvi, kurš iesniegs pieteikumu projektu konkursam.

(grozījumi izdarīti ar Limbažu novada domes 28.04.2016. sēdes lēmumu (protokols Nr.7, 56.§) un Limbažu novada domes 25.08.2016. sēdes lēmumu (protokols Nr.18, 25.§))
5. Pašvaldības līdzfinansējumu nepiešķir, ja nolikuma 6.punktā minētie pasākumi jau ir tikuši finansēti vai līdzfinansēti no Eiropas Savienības fondu, valsts budžeta, pašvaldības budžeta līdzekļiem vai citiem finanšu instrumentiem.

III. Atbalstāmās un neatbalstāmās izmaksas

6. Projektu konkursa ietvaros dzīvojamajām mājām kanalizācijas pievadu izbūves atbalstāmās izmaksas ir šādas:

6.1. topogrāfijas un inženierģeoloģijas (ja nepieciešama) izmaksas;

6.2. kanalizācijas pievada izbūves tehnisko noteikumu (kopā ar pieslēguma shēmu) vai kanalizācijas pievada būvniecības ieceres dokumentācijas izstrāde saskaņā ar normatīvajiem aktiem;

(grozījumi izdarīti ar Limbažu novada domes 27.02.2020. sēdes lēmumu (protokols Nr.6, 43.§))
6.3. kanalizācijas pievada būvniecība, saskaņā ar izstrādāto un starp kanalizācijas pakalpojumu sniedzēju un dzīvojamās mājas īpašnieku (vai tā pilnvaroto personu) saskaņoto tāmi; 

6.4. kanalizācijas pievada pieslēguma veikšana pie kanalizācijas pakalpojumu sniedzēja centralizētās kanalizācijas sistēmas;

6.5. nepieciešamības gadījumā ceļu seguma vai zaļās zonas atjaunošana (būvdarbu teritorijas robežās) no kanalizācijas maģistrāles līdz ielas sarkanai līnijai (privātīpašuma robežai).

7. Projektu konkursa ietvaros neatbalstāmās izmaksas ir šādas:

7.1. izmaksas, kas saistītas ar pieteikuma līdzfinansējuma saņemšanai sagatavošanu, t.sk. konsultāciju pakalpojumi; 

7.2. citas izmaksas, kas nolikumā nav noteiktas kā atbalstāmās izmaksas.

IV. Līdzfinansējuma apjoms un kārtība

8. Projektu konkursa pašvaldības līdzfinansējuma apjoms vienas dzīvojamās mājas kanalizācijas pievada izbūvei ir ne lielāks kā 50 % (piecdesmit procenti) no kopējām atbalstāmajām izmaksām un nepārsniedz 714,00 EUR (septiņi simti četrpadsmit eiro) pilsētas teritorijā, 1071,00 EUR (viens tūkstotis septiņdesmit viens eiro) ciemu teritorijās.

(grozījumi izdarīti ar Limbažu novada domes 25.06.2015. sēdes lēmumu (protokols Nr.14, 33.§))
9. Centralizēto kanalizācijas pakalpojumu sniedzēja, kura darbības teritorijā atrodas dzīvojamā māja, līdzfinansējuma apjoms vienas dzīvojamās mājas kanalizācijas pievada izbūvei ir ne lielāks kā 20 % (divdesmit procenti) no kopējām atbalstāmajām izmaksām un nepārsniedz 286,00 EUR (divi simti astoņdesmit seši eiro) pilsētas teritorijā, 429,00 EUR (četri simti divdesmit deviņi eiro) ciemu teritorijās.

(grozījumi izdarīti ar Limbažu novada domes 25.06.2015. sēdes lēmumu (protokols Nr.14, 33.§))
10. Gadījumā, ja centralizēto kanalizācijas pakalpojumu sniedzējs ir pašvaldības komunālā nodaļa, pašvaldības un kanalizācijas pakalpojumu sniedzēja līdzfinansējums tiek summēts un ir ne lielāks kā 70 % (septiņdesmit procenti) no kopējām atbalstāmajām izmaksām un nepārsniedz 1000,00 EUR (viens tūkstotis eiro) pilsētas teritorijā, 1500,00 EUR (viens tūkstotis pieci simti eiro) ciemu teritorijās.
(grozījumi izdarīti ar Limbažu novada domes 25.06.2015. sēdes lēmumu (protokols Nr.14, 33.§) un Limbažu novada domes 28.04.2016. sēdes lēmumu (protokols Nr.7, 56.§))
11. Viena kanalizācijas pievada izbūves kopējā līdzfinansējuma summa nedrīkst pārsniegt 1000,00 EUR (viens tūkstotis eiro) pilsētas teritorijā, 1500,00 EUR (viens tūkstotis pieci simti eiro) ciemu teritorijās.

(grozījumi izdarīti ar Limbažu novada domes 25.06.2015. sēdes lēmumu (protokols Nr.14, 33.§))
11.1 
Gadījumos, kad viena kanalizācijas pievada izbūve paredzēta vairāk kā 35 m garumā vai tiek izbūvēta vairāk kā viena pagrieziena aka un kanalizācijas pievads šķērso publiskā lietojumā esošās komunikācijas un būves (ceļus, cauruļvadus u.tml.), Iepirkumu komisija, pieaicinot Centralizēto kanalizācijas pakalpojumu sniedzēja un Limbažu novada pašvaldības Būvvaldes pārstāvjus, var lemt par papildus finansējuma piešķiršanu kanalizācijas pievada izbūvei, ar nosacījumu, ka kopējā līdzfinansējuma summa vienam pieslēgumam nedrīkst pārsniegt 3000,00 EUR (trīs tūkstoši eiro) un tiek saglabāts šī nolikuma 8., 9., 10. un 12.punktā noteiktais procentuālais finansējuma sadalījums.

(grozījumi izdarīti ar Limbažu novada domes 25.08.2016. sēdes lēmumu (protokols Nr.18, 25.§))
12. Dzīvojamās mājas īpašnieka, kas pretendē uz līdzfinansējumu, (turpmāk – pretendents) pašu finansējuma kopējais apjoms dzīvojamās mājas kanalizācijas pievada izbūvei nedrīkst būt mazāks kā 30 % (trīsdesmit procenti) no kopējām atbalstāmajām izmaksām.

13. Projektu konkursa līdzfinansējuma saņēmējam dzīvojamās mājas kanalizācijas pievada izbūvi veic centralizēto kanalizācijas pakalpojumu sniedzējs vai cita juridiska persona, kura noslēgusi līgumu ar centralizēto kanalizācijas pakalpojumu sniedzēju, ar nosacījumu, ka darbu veicējs ir tiesīgs veikt izbūves darbus atbilstoši pastāvošai likumdošanai. Kanalizācijas pievada izbūves pakalpojuma veicēju nosaka centralizēto kanalizācijas pakalpojumu sniedzējs, kura darbības teritorijā atrodas dzīvojamā māja.

14. Dzīvojamo māju kanalizācijas pievadu izbūves kanalizācijas pakalpojumu sniedzējs uzsāk veikt 2015.gadā, kārtībā, kādā ar līdzfinansējuma saņēmējiem ir noslēgti līgumi par līdzfinansējuma saņemšanu dzīvojamo māju kanalizācijas pievadu izbūvei, un turpina veikt, kamēr ir pieejami projektu konkursam piešķirtā līdzfinansējumam piešķirtie finanšu līdzekļi.

15. Projektu konkursa līdzfinansējuma saņēmējiem vienas nedēļas laikā pēc kanalizācijas pievada izbūves ir jānoslēdz līgums ar centralizēto kanalizācijas pakalpojumu sniedzēju, kura darbības teritorijā atrodas dzīvojamā māja, par kanalizācijas pakalpojumu izmantošanu.

16. Ja netiek izpildīts nolikuma 15.punkta nosacījums, līdzfinansējuma saņēmējam ir jāatmaksā saņemtais līdzfinansējums pilnā apmērā.

V. Pieteikumu līdzfinansējuma saņemšanai iesniegšanas, reģistrācijas un

 izskatīšanas kārtība

17. Līdzfinansējuma saņemšanai pretendents iesniedz Limbažu novada pašvaldībā pieteikumu ar pielikumiem (1.pielikums un 2.pielikums).

18. Pretendentu atbilstību nolikuma prasībām izvērtē pašvaldības Iepirkumu komisija (turpmāk – komisija) un viena mēneša laikā no pieteikuma saņemšanas dienas rakstiski paziņo pretendentam:

18.1. par pieteikuma reģistrēšanu Projektu konkursa līdzfinansējuma saņemšanai, ja pieteikums un tam pievienotie dokumenti atbilst nolikuma prasībām;

18.2. par atteikumu reģistrēt pieteikumu Projektu konkursa līdzfinansējuma saņemšanai, ja pieteikums un tam pievienotie dokumenti neatbilst nolikuma prasībām vai sniegtas nepatiesas ziņas.

19. Pieteikuma vērtēšana notiek reģistrācijas secībā. komisija katram pretendentam piešķiramo līdzfinansējuma daļu eiro nosaka, pamatojoties uz atbalstāmo izmaksu aprēķinu, nepārsniedzot nolikumā noteiktos līdzfinansējuma apjomus.

20. Ja komisijai, vērtējot pieteikumus, rodas šaubas par atbalstāmo izmaksu aprēķina atsevišķu pozīciju izmaksu atbilstību vidējām tirgus izmaksām, tā ir tiesīga pieprasīt pretendentam sniegt paskaidrojumus. Gadījumā, ja izmaksu atbilstība netiek pierādīta, komisija ir tiesīga pašvaldības līdzfinansējuma aprēķināšanai tās izslēgt no atbalstāmajām izmaksām.

21. Komisija sagatavo pašvaldības domes lēmuma projektu par līdzfinansējuma piešķiršanu.

22. Pēc pozitīva pašvaldības domes lēmuma pieņemšanas tiek noslēgts rakstisks līgums ar pretendentu par līdzfinansējuma saņemšanu. 

23. Projektu konkursa pretendenti piesakoties dalībai konkursā, saskaņā ar Fizisko personu datu aizsardzības likumu, dod piekrišanu, ka viņa dati tiek izmantoti konkursa publicitātei, tajā skaitā informācija par projektu konkursa rezultātiem tiek publicēta pašvaldības mājas lapā www.limbazi.lv un pašvaldības informatīvajā izdevumā „Limbažu Novada Ziņas.

(grozījumi izdarīti ar Limbažu novada domes 28.04.2016. sēdes lēmumu (protokols Nr.7, 56.§))
24. Līdzfinansējums tiek pārskaitīts attiecīgajam pakalpojumu sniedzējam, kas veiks vai organizēs kanalizācijas pievada izbūvi.

25. Komisijai ir tiesības veikt izpildīto dzīvojamās mājas kanalizācijas pievada izbūvei darbu kvalitātes un apjoma kontroli.

26. Gadījumā, ja starp pieteikumam pievienotajos dokumentos uzrādītajām atbalstāmajām izmaksām un darbu pieņemšanas – nodošanas aktā norādītajiem darbiem tiek konstatētas atšķirības, komisija ir tiesīga pārskatīt lēmumu par līdzfinansējuma piešķiršanu. Šajā gadījumā līdzfinansējuma apjoms nevar būt lielāks par sākotnēji piešķirto.

27. Līdzfinansējuma saņēmējam pēc komisijas pieprasījuma ir pienākums informēt par atbalstīto dzīvojamās mājas kanalizācijas pievada izbūves darbu gaitu.

VIII. Noslēguma jautājums

28. Nolikums stājas spēkā ar 2015.gada 1.janvāri.
Limbažu novada pašvaldības

Domes priekšsēdētājs                                        /paraksts/                                            M.Beļaunieks

1.pielikums 
18.12.2014. projektu konkursa nolikumam fizisko personu un sabiedrisko organizāciju īpašumā

esošo dzīvojamo māju kanalizācijas pievadu izbūvei Limbažu novadā
Limbažu novada pašvaldībai

Dzīvojamās mājas _________________________________________

(adrese)

pretendents ______________________________________________
 (fiziskās personas vārds, uzvārds vai  sabiedriskās organizācijas nosaukums )

________________________________________________________

(personas kods vai  reģistrācijas numurs)

________________________________________________________

(dzīvesvietas vai  juridiskā adrese, tālruņa Nr., e-pasta adrese)

________________________________________________________

( sabiedriskās organizācijas paraksttiesīgās personas vārds, uzvārds )

201__.gada __._______________________

PIETEIKUMS
Lūdzu piešķirt pašvaldības līdzfinansējumu dzīvojamās mājas 

_______________________________________________________________________________,
(adrese)

kanalizācijas pievada izbūvei, pašvaldības līdzfinansējums, EUR 

________________________________________________________________________________

(cipariem un vārdiem)

Iesniegtie obligātie pielikumi:

	1.
	□
	Projekta iesniegums finansējuma saņemšanai
	_________ lpp.

	2.
	□
	Dzīvojamās mājas īpašuma tiesības apliecinoša dokumenta kopija
	_________ lpp.

	3.
	□
	Kanalizācijas pievada izbūves būvniecības ieceres dokumentācija, kas saskaņota ar Limbažu novada pašvaldības Būvvaldi, vai skaidrojums, kāpēc būvniecības ieceres dokumentācija konkrētajā gadījumā nav nepieciešama, un kanalizācijas pakalpojumu sniedzēja izdoti kanalizācijas pievada izbūves tehniskie noteikumi kopā ar pieslēguma shēmu 
	_________ lpp.

	4.
	□
	Paredzēto darbu izmaksu aprēķins – tāme
	_________ lpp.



_______________________
___________________


(paraksts) 
(vārds, uzvārds)
(jaunā redakcijā ar Limbažu novada domes 27.02.2020. sēdes lēmumu (protokols Nr.6, 43.§))
2.pielikums 
18.12.2014. projektu konkursa nolikumam fizisko personu un sabiedrisko organizāciju īpašumā

esošo dzīvojamo māju kanalizācijas pievadu izbūvei Limbažu novadā

IESNIEGUMS LĪDZFINANSĒJUMA SAŅEMŠANAI

	Vispārēja informācija 

	1.
	Dzīvojamās mājas kadastra apzīmējums
	

	2.
	Dzīvojamās mājas adrese
	

	3.
	Dzīvojamās mājas stāvu skaits
	

	4.
	Dzīvojamās mājas kopējā platība
	

	5.
	Iepriekš saņemtais finansējums no citiem finansēšanas avotiem Nolikuma 5.punktā minēto pasākumu veikšanai
	□ ir saņemts (aizpildīt 6.punktu)

□ nav saņemts

	6.
	Informācija par iepriekš saņemto līdzfinansējumu
	ES fondi (gads, aktivitāte, finansējuma apjoms)



	
	
	Valsts (gads, aktivitāte, finansējuma apjoms)



	
	
	Citi finanšu instrumenti (gads, aktivitāte, finansējuma apjoms)



	7.
	Kanalizācijas pievada izbūvē paredzētie darbi un apjomi
	

	8.
	Plānotais kanalizācijas pievada izbūves laiks
	

	9.
	Plānotais kanalizācijas pievada izbūves finansējums
	Kanalizācijas pievada izbūves kopsumma:

___________________ EUR,

tajā skaitā: 

- pašvaldības līdzfinansējums _________EUR;

- kanalizācijas pakalpojumu sniedzēja

līdzfinansējums _________ EUR;

- pašu finansējums_________ EUR.



_______________________
___________________


(paraksts) 
(vārds, uzvārds)
(grozījumi izdarīti ar Limbažu novada domes 28.04.2016. sēdes lēmumu (protokols Nr.7, 56.§))
